
УВОД
Рад директора Школе се у протеклом периоду заснивао на Закону о основама система образовања и васпитања, Статуту ОШ " Горња Јабланица"Медвеђа, као и Годишњем  плану  рада школе за 2025/2026 школску годину.
Током првог полугодишта школске 2025/2026 године рад директора Школе био је усмерен на:

· Планирање и програмирање рада школе
· Реализацију и праћење целокупне активности која је дефинисана Годишњим планом рада школе
· Организовање и активно учествовање у раду стручних органа школе (Наставничко веће, стручна већа, Педагошки колегијум)
· Организовање и активно учествовање у раду Школског одбора и Савета родитеља
· Информисање радника и ученика школе
· Педагошко-инструктивни рад са професорима
· Планирање и праћење стручног усавршавања и спровођење поступака за стицање звања наставника, васпитача и стручног сарадника;
· Аналаза успеха ученика и мере за побољшање истих
· Активно учешће у раду и организацији рада свих осталих виталних сегмената рада школе (педагошкa служба, секретаријат, рачуноводство, помоћни радници школе).
Може се  закључити да су све активности  реализоване на нивоу одличне конструктивне сарадње са запосленима Школе. Све наведене активности су документоване.

 Поред наведених редовних послова велики број активности усмерен је ка:

1. обезбеђењу бољих услова за рад;
2. подстицању вишег нивоа квалитета наставе; 

3. квалитетнијој сарадњи са ученицима и родитељима;
4. укључивању у реформски процес образовања;
5. успостављању квалитетне сарадње са екстерним окружењем;
6. маркетингу Школе – промотивне активности.
1. ПЛАНИРАЊЕ И ОРГАНИЗОВАЊЕ ОСТВАРИВАЊА ПРОГРАМА ОБРАЗОВАЊА И ВАСПИТАЊА И СВИХ АКТИВНОСТИ УСТАНОВЕ
У току школске 2025/2026 године остварено је следеће:
            Организован је рад школе: 
· Подела предмета на наставнике, подела рада у едукативно-корективним радионицама 

· Подела задужења  ван наставних и других активности на наставнике и стручне службе

· Усвајање распореда часова

· Урађени су годишњи планови за сваки предмет и све активности школе
   Током  првог полугодишта школске 2025./2026. године колектив школе је под руководством директора успешно реализовао  све задатке предвиђене Годишњим планом  рада школе и Школским програмима који је био усвојен на почетку школске године.
    У циљу успешне реализације задатака из Годишњег плана и програма рада школе, праћење реализације се обављало плански и систематично, преко свих елемената датих Годишњим  планом  рада.
      Придржавао сам се критеријума за израду распореда часова свих облика наставе и ваннаставних активности. Унапређивање и координација рада школе, праћење и унапређивање функционисања  наставе,  правовремено ангажовање замена одсутних радника, увид у дежурства наставника у циљу појачане безбедности ученика, били су саставни део мојих дневних послова.   

                  Према утврђеној одлуци, настава је организована у једној смени у пероду од 7:30 до 12:40 часова. 
Спроведене су активности за извођење екскурзије и наставе у природи прописане Правилником. Све планиране екскурзије су успешно реализоване.  Обављени су планирани систематски прегледи ученика у сарадњи са Домом  здравља. Обављени су планирани стоматолошки прегледи ученика у сарадњи са Домом  здравља.
Одржани су пробни завршни испити за ученике осмог разреда из матерњег језика,математке као и тест изабраног предмета. Успешно су спроведене све активности везане за спровођење завршног испита током јуна и јула 2026. године и захваљујући томе сви ученици осмог разреда су приступили полагању завршног испита, положили завршни испит и самим тим завршили основно школовање. Такође, сви ученици су се успешно уписали у средње школе.
2 . ОСИГУРАЊЕ КВАЛИТЕТА, САМОВРЕДНОВАЊЕ,  ОСТВАРИВАЊЕ СТАНДАРДА ПОСТИГНУЋА И УНАПРЕЂЕЊА ОБРАЗОВНО - ВАСПИТНОГ РАДА
                   Као део тима за Самовредновање рада Школе, учествовао сам и пратио рад чланова тима и резултате спроведених анкета. 
                 Током школске године је  вреднована кључна област Подршка ученицима.. 
      Иако су резултати добри, за сва подручја вредновања предвиђене су одређене мере које за циљ имају још бољу и унапређенију реализацију образовно-васпитног рада у наредном периоду. 
3. ОСТВАРИВАЊЕ РАЗВОЈНОГ ПЛАНА УСТАНОВЕ

У току школске године радио сам на подизању квалитета наставе кроз унапређивање самог процеса наставе путем примене нових образовних технологија, у складу са визијом школе. Тимским радом подстицали смо лични развој ученика, да успешно уче и примењују стечена знања.
4. КОРИШЋЕЊЕ СРЕДСТАВА УТВРЂЕНИХ ФИНАНСИЈСКИМ ПЛАНОM

                   Значајна средства су потребна за финансирање редовних  трошкова за потребе наставе.
           Набављена су и нова наставна средства: десктоп рачунари, лаптоп рачунари и друго, као и папир за копирање и тонери за штампаче, чиме се обезбеђује штампање велике количине потребног материјала за наставу, као и редовно техничко одржавање и поправке компјутера и осталих уређаја. Ипак, у плану су и велика улагању у школу т.ј. улагање у реконструкцију што чини капиталну инвестицију, на доборм смо путу да се то и оствари током текуће године.
        Као хитне интервенције у току школске године вршене су поправке школских клупа и столица.

        На основу упутства Министарства просвете науке и технолошког развоја реализован је пројекат „Бесплатни уџбеници“ за шк. 2025/26 год.  и тим путем је бесплатно обезбеђен део уџбеника за  ученике који су испуњавали услове за њих.

       Једна од мојих редовних активности је била и брига око набављања материјала за администрацију, хемијских средстава и прибора за одржавање хигијене,  Обезбеђено је редовно текуће и инвестиционо одржавање неопходно за несметано одвијање живота и рада у школи.                                                                         


Организовано је више посета позоришним  представама које су гостовале у школи и општини.   

        
        Сва финансијска средства, редовна и ванредна, користе се наменски, по утврђеном финансијском плану. Намена је побољшање услова рада, а самим тим и побољшање позитивне атмосфере у школи, и запослених и ученика.

        Сарадња са рачуноводством се састојала у скоро свакодневном увиду у стање на рачунима и наменском распоређивању средстава којима школа располаже.

5. САРАДЊА СА ОРГАНИМА ЈЕДИНИЦЕ ЛОКАЛНЕ САМОУПРАВЕ, ОРГАНИЗАЦИЈАМА И УДРУЖЕЊИМА
         Имао сам успешну и корисну сарадњу са Министарством просвете, општином Медвеђа, МУП-ом, Домом здравља, организацијом Црвеног крста, библиотеком „Петар Петровић Његош“, средњом Техничком школом „Никола Тесла“, ПУ „Младост“, издавачким кућама, итд...
6. ОРГАНИЗАЦИЈА И ПЕДАГОШКО-ИНСТРУКТИВНИ УВИД У ПРАЋЕЊУ КВАЛИТЕТА ОБРАЗОВНО-ВАСПИТНОГ РАДА И ПЕДАГОШКЕ ПРАКСЕ И МЕРЕ ЗА УНАПРЕЂИВАЊЕ И УСАВРШАВАЊЕ РАДА НАСТАВНИКА И СТРУЧНИХ САРАДНИКА
                   У оквиру педагошко-инструктивног увида и надзора, у циљу унапређивања рада и усавршавања наставника и стручних сарадника, посећивао сам часове новопримљених наставника као и свих осталих колега. После посете часовима обављао сам консултативне разговоре у циљу примене интересантнијих наставних метода, облика рада и наставних средстава, као и начину одржавања пажње и дисциплине ученика и повећању заинтересованости за рад. О запажањима о  посећеним часовима сам дискутовао и са психологом  у циљу изналажења могућности за унапређење наставе. 
       Осим званичних посета часовима, током школске године сам се укључивао у реализацију наставног процеса, настојећи да својим присуством и ауторитетом позитивно и стимулативно утичем и на ђаке и на колеге.
       Остварен је перманентан увид у дневне припреме наставника за час, њихове месечне и годишње програме рада, као и увид у вођење педагошке документације . Прегледавани су у току школске године сви дневници рада и матичне књиге и евентуални пропусти су достављени разредним старешинама, како би се правовремено отклонили.
7. ПЛАНИРАЊЕ И ПРАЋЕЊЕ СТРУЧНОГ УСАВРШАВАЊА И СПРОВОЂЕЊЕ ПОСТУПКА ЗА СТИЦАЊЕ ЗВАЊА НАСТАВНИКА И СТРУЧНИХ САРАДНИКА
                    Стручно усавршавање наставника и стручних сарадника сам планирао у складу са потребама Школе и правилима о сталном стручном усавршавању и стицању звања..

8. ПРЕДУЗЕТЕ МЕРЕ У СЛУЧАЈЕВИМА ПОВРЕДЕ ЗАБРАНА ИЗ ЧЛАНА 44. ДО 46. ЗАКОНА И НЕДОЛИЧНОГ ПОНАШАЊА ЗАПОСЛЕНОГ И ЊЕГОВОГ НЕГАТИВНОГ УТИЦАЈА НА УЧЕНИКЕ 

Током  првог полугодишта као и у другом  полугодишту школске 2025/2026 године  није било случајева повреда забрана из поменутог члана закона. 
9. ПРЕДУЗЕТЕ МЕРЕ РАДИ ИЗВРШАВАЊА НАЛОГА ПРОСВЕТНОГ ИНСПЕКТОРА И ПРОСВЕТНОГ САВЕТНИКА, КАО И ДРУГИХ ИНСПЕКЦИЈСКИХ СЛУЖБИ

У току првог полугодишта школске 2025/2026 године . 22. децембра 2025. одржан је редован инспекцијски надзор.
.
Посете часовима су биле планиране за први и други дан посете, трећи дан био је планиран за преглед документације и усменог давања мишљења. Првог дана у заказаном термину истовремено је вођен интервју са узорком наставника, родитеља и ученика.
Са свим инспекцијским службама сам успоставио одличну сарадњу базирану на принципу унапређења рада Школе. 

10. БЛАГОВРЕМЕНОСТ И ТАЧНОСТ УНОСА И ОДРЖАВАЊА АЖУРНОСТИ БАЗЕ ПОДАТАКА О УСТАНОВИ У ОКВИР У ЈЕДИНСТВЕНОГ ИНФОРМАЦИОНОГ СИСТЕМА ПРОСВЕТЕ


За унос и ажурност података о установи у ЈИСП-у задужен сам ја као директор, наставник математике и педагошки асистент. 

    Базе података у школи ажурирају се редовно или по потреби. Ове базе нису доступне јавности.
11. БЛАГОВРЕМЕНОСТ ОБЈАВЉИВАЊА И ОБАВЕШТАВАЊА ЗАПОСЛЕНИХ, УЧЕНИКА И РОДИТЕЉА ОДНОСНО СТАРАТЕЉА, СТРУЧНИХ ОРГАНА И ОРГАНА УПРАВЉАЊА О СВИМ ПИТАЊИМА ОД ИНТЕРЕСА ЗА РАД УСТАНОВЕ И ОВИХ ОРГАНА


Редовно и благовремено објављивање и обавештавање је неопходно за несметан и ефикасан рад установе.  


Обавља се:

· на седницама Школског одбора 

· на седницама Наставничког већа

· на седницама Педагошког колегијума

· на седницама стручних већа

· на састанцима тимова који су формирани за различите потребе

· путем огласне табле у зборници

· читањем обавештења по одељењима

· на родитељским састанцима
· на састанцима Савета родитеља
· путем поштанских услуга

Ангажовањем директора уз сарадњу са психологом, наставницима, осталим запосленима у Школи и Школским одбором, уз побољшане материјално - техничке услове, обезбеђено је правовремено обавештавање свих заинтересованих субјеката о свим битним питањима за успешан рад Школе.
Свим наставницима и стручним сарадницима је дата структура 40-часовне радне недеље. Свим запосленима уручена су решења о зарадама,  решења о коришћењу годишњег одмора. 
Остварио сам врло добру сарадњу са разредним старешинама и наставницима по најважнијим питањима везаних за успех и дисциплину ученика. 

12. САЗИВАЊЕ И РУКОВОЂЕЊЕ СЕДНИЦАМА ВАСПИТНО-ОБРАЗОВНОГ НАСТАВНИЧКОГ, ОДНОСНО ПЕДАГОШКОГ ВЕЋА
Директор је припремао и руководио радом седница Наставничког већа на којима су разматрана и решавана следећа питања :

· Извештај о припремној настави 

· Општи успех ученика на крају првог полугодишта школске 2025/2026. године (табеларни преглед, анализа, закључци и предлози за будући рад)

· Усвајање плана рада oдељењских већа и стручних већа за текућу школску годину
· Разматрарање и усвајање Годишњег плана рада школе за школску 2025/2026. годину
· Утврђивање и усвајање распореда часова редовне наставе за школску 2025/2026. годину
· Разматрање и усвајање полугодишњих и годишњих Извештаја о раду Школе и дирекора за прошлу школску  годину.
· Праћење пројекта „Школа без насиља“, реализација пројеката „Спорт у школама“ и програма „Професионална оријентација“  

· Праћење рада Ученичког парламента 
· Планирање и реализација екскурзија и излета
· Анализа садржаја наставних програма појединих предмета - уџбеници

· Анализа успеха и васпитно-дисциплинске мере ученика на крају класификационих 

· периода - предлози мера

· Анализа реализације програмских садржаја-редовна настава, други облици рада

· Тема из стручног усавршавања наставника

· Реализација програмских задатака из садржаја Програма рада школе - редовна   настава, часови допунске наставе, додатног рада, рад секција, часови одељењског   старешине

· Анализа рада стручних већа: иновације у настави, угледна, огледна предавања, проблеми у раду

· Организација и припреме за извођење екскурзија и излета
· Такмичења ученика - школска, општинска
· Припрема за израду концепта предлога Годишњег плана рада школе за следећу школску годину, утврђивање школских програма од 1. до 8. разреда 
· Анализа тестирања ученика у оквиру елемената методичког прилаза сагледавања степена усвојених наставних садржаја
· Текућа питања везана за наставу и ваннаставне активности

· Похвале и награде. Избор ученика генерације. 
· Анализа остварених резултата рада из Школског програма
· Предлог Плана рада школе за следећу годину (подела предмета на наставнике, разредно старешинство, друга задужења)

· Доношење одлуке о употреби уџбеника у школској 2025/2026. години

· Остала актуелна питања из наставе
· Праћење остваривања развојног плана 
· Самовредновање рада школе и разматрање извештаја

· Усвајање документа о вредновању сталног стручног усавршавања наставника и стручних сарадника у установи

          Ангажован сам се на реализацији утврђеног плана рада Педагошког колегијума. 
13. СТРУЧНИ ТЕЛА И ТИМОВИ, УСМЕРАВАЊЕ И УСКЛАЂИВАЊЕ РАДА СТРУЧНИХ ОРГАНА У УСТАНОВИ
                        Ради боље организације рада Школе и квалитетнијег рада, формирани су стручни тимови и комисија,  у чијем раду сам активно учествовао. То су: Тим за „Буквар дечјих права“, Тим за инклузивно образовање, Тим за професионалну оријентацију, Тим за здравствено васпитање ученика, Тим за еколошку заштиту животне средине и естетско уређење школе, Тим за „Играј за живот дрога не“, Тим за борбу против насиља, злостављања и занемаривања деце и ученика.
                  Осим тога у школи ради ученичка организација  Ученички парламент, a у раду помаже им психолог школе.
                 Присуствовао сам и активно учествовао на свим састанцима Стручног већа разредне наставе, на седницама Одељењских већа свих разреда и усмеравао и усклађивао њихов рад. 
    На плану укључивања у рад стручних и управних оргна Школе, ангажовао и коструктивно учествовао у раду Школског одбора на свим одржаним седницама. На исти начин сам  доприносио на седницама Савета родитеља школе.
Присуствовао сам и узео учешћа у раду редовних састанака Актива директора основних школа наше општине. Присуствовао  свим састанцима организованим у Школској управи лесковац.
14. САРАДЊА С РОДИТЕЉИМА
                  Сарадњу са родитељима и старатељима ученика обављам свакодневно,  кроз директне контакте и посредно, преко разредних старешина , предметних наставника и стручних сарадника. Решавање проблема и жалби, саветодавни рад,  када је  потребан, допринело је разумевању и поверењу који су неопходни за квалитетан рад и добру атмосферу у Школи. 

                        Са задовољством наглашавам веома добру сарадњу са Саветом родитеља . Међусобно разумевање и сагласност о заједничким циљевима чине да се увек проналазе 

најбоља решења и доприноси да живот и рад у Школи буду унапређени у интересу ученика, родитеља и наставника.

                       Посебно сам сарађивао са родитељима ученика којима је била потребна додатна подршка у раду, а када је то било потребно, укључивао сам и надлежне службе : центар за социјални рад, службу за друштвене делатности, полицијску управу Медвеђа и Дом здравља Медвеђа.
Радио сам  на повећавању учествовања родитеља у свим сегментима рада школе .  Родитељи су укључени у самовредновање рада школе, школско развојно планирање, тим за заштиту ученика од насиља.
Организовано је неколико  заједничких састанака за родитеље ученика осмог разреда ради упознавања са  свим детаљима око спровођења завршног испита и уписа у средње школе, као и договора око организације прославе поводом завршетка основног школовања.
Обезбеђено је редовно су одржавање  састанака Савета родитеља у складу са Годишњим плном рада школе.
Родитељи су анимирани да се укључе у побољшање материјално-техничких услова рада у школи.
САРАДЊА СА УЧЕНИЦИМА
Посебно сам редовно пратио све активности везане за реализацију плана и програма у првом разреду, набавку уџбеника, анкетирање родитеља у вези изборних предмета и вођењу дневника, описног оцењивања, адаптације ученика на први разред и прихватања новог облика рада. Поводом пријема првака одржана је пригодна свечаност на којој сам срдачним говором поздравио нове ђаке и њихове родитеље.
Такође је редовно праћена и адаптација ученика петог разреда на предметну наставу кроз посте часовима и разговоре са ученицима

    Са посебним задовољством сам пратио и подржавао рад Ученичког парламента. На њиховим седницама су редовно  разматрана питања која интересују ученике и давани су  предлози за решавање изложених проблема, а наставници су помагали у даљим корацима.“. 
    Ученицима је увек омогућено да са директором школе разговарају о својим проблемима, ако за то имају потребе.
15. ИЗВЕШТАВАЊЕ О СВОМ РАДУ И РАДУ УСТАНОВЕ ОРГАНУ УПРАВЉАЊА 
На сваком класификационом периоду подносио сам  извештаје о успеху, владању, изостајању ученика као и активностима планираним и реализованим у школи. 

  Школски одбор је редовно извештаван о финансијском пословању школе.

16. ОПШТИ АКТ О ОРГАНИЗАЦИЈИ И СИСТЕМАТИЗАЦИЈИ ПОСЛОВА  
У оквиру својих активности старао  сам се о припреми општих аката и других материјала о којима одлучују Савет родитеља, Школски одбор и стручни органи Школе. Иницирао сам многе актуелне теме и учествовао на свим седницама Наставничког већа, Савета родитеља и Школског одбора. Захваљујући заједничком раду  директора, Стручних већа, Савета родитеља и Школског одбора доношене су одлуке које су доприносиле успешном раду Школе. 
17. ОДЛУКЕ О ПРАВИМА, ОБАВЕЗАМА И ОДГОВОРНОСТИМА УЧЕНИКА И ЗАПОСЛЕНИХ, У СКЛАДУ СА ЗАКОНОМ О ОСНОВАМА СИСТЕМА ОБРАЗОВАЊА И ВАСПИТАЊА И ПОСЕБНИМ ЗАКОНИМА
       Није било потребе за покретањем дисциплинских поступака против запослених. 
.                  У складу са чланом 62 ставом 3 под 17) одлучивао сам о правима 
запослених (обим задужења свих запослених у школској години, пријем нових радника, престанку радних односа, годишњим одморима, плаћеном и неплаћеном одуству, о исплатама зарада и отпремнинама и другим правима ) у складу са овим и посебним законима и колективним уговором у сарадњи са синдикатом.   
                          На седницама стручних органа се одлучивало о похвалама  за ученике, а такође и о васпитним  мерама за ученике који се не придржавају правила понашања у школи. У овом процесу се посебно залажем да се обезбеде сви услови за остваривање права ученика : на квалитетан образовни и васпитни рад, уважавање личности, подршка за свестрани развој личности, афирмација талената, заштита од дискриминације , насиља , информисање о правима и обавезама ученика, учествовање у раду органа  школе (ученички парламент) и правично поступање школе према ученику.
                          Наведене послове сам обављао у доброј и успешној сарадњи са свим наставницима, стручним сарадницима и стручним органима, Школским одбором,  Саветом родитеља  и уз подршку свих запослених у Школи. Посебан допринос раду школе су дали представници ђачког парламента,својим редовним активним учествовањем у раду стручних органа и раду школског одбора.


 Залагао сам се за законитост у раду и за успешно обављање делатности школе.
19. ОСТАЛО

У оквиру активности на унапређењу енергетске ефикасности школе реализована је замена дотрајале столарије новим енергетски ефикасним прозорима. Замена столарије је завршена уз подршку Европске уније од преко 150.000 евра опредељених кроз програм ЕУ ПРО Плус,који се спроводи у сарадњи са Министарством за европске интеграције.

Овом мером побољшани су услови за боравак и рад ученика, запослених, смањени губици топлоте и повећана енергетска ефикасност школског објекта. Реализована активност доприноси безбеднијем, функционалнијем и пријатнијем школском окружењу као и рационалнијој потрошњи енергије.
                                   

                             Директор школе

                       

                       






                   Бранко Ковинић

ШКОЛСКИ ОДБОР 
ОСНОВНЕ ШКОЛЕ

 „ГОРЊА ЈАБЛАНИЦА“
МЕДВЕЂА

је не седници одржаној дана    15.09.2026 . год.
ДОНЕО

О Д Л У К У

УСВАЈА СЕ ГОДИШЊИ ИЗВЕШТАЈ О РАДУ ДИРЕКТОРА ШКОЛЕ ШКОЛСКЕ  2025/2026. ГОДИНЕ.

У Медвеђи                                       ПРЕДСЕДНИК  ШКОЛСКОГ  ОДБОРА
15.09.2026.

